༄༅། །རྣལ་འབྱོར་གྱི་སྤྱི་ཁྲུས་དོང་སྤྲུགས་ཀྱི་བརྒྱུད་འདེབས་ནི། ཀུན་བཟང་ཕྱག་རྡོར་ཀུ་ཀུ་རཱ་ཛ་ཆེ། །ཨིནྡྲ་བྷུ་ཏི་ཤཱཀྱ་པུ་ཏྲིའི་ཞབས། །སིངྷ་རཱ་ཛ་ཨུ་པ་རཱ་ཛ་ལ། །གསོལ་བ་འདེབས་སོ་ངན་སོང་དོང་སྤྲུགས་ཤོག །གོ་མ་དེ་བི་རྡོ་རྗེ་ཧཱུཾ་མཛད་རྩལ། །སངས་རྒྱས་གསང་བ་བི་མ་ལ་མི་ཏྲ། །གཉགས་ལོ་གཞོན་ནུ་སོག་པོ་ལྷ་དཔལ་ལ། །གསོལ་བ༴ གནུབས་ཆེན་སངས་རྒྱས་ཡེ་ཤེས་སྲུ་ལེགས་སྒྲོན། །སྲས་མཆོག་གཞོན་སྙིང་ཞུ་སྟོན་བསོད་ནམས་མཚན། །བདེ་བཤེགས་ཟུར་ཆེན་ཟུར་ཆུང་ཤེས་རབ་གྲགས། །གསོལ་བ༴ གླན་དང་འགར་སྟོན་རྡོ་རྗེ་རྒྱལ་མཚན་དཔལ། །རྡོར་འོད་བསོད་ནམས་རྒྱལ་མཚན་ཆོས་སེང་ཞབས། །སངས་རྒྱས་དཔལ་བ་བསོད་ནམས་མགོན་པོ་ལ། གསོལ་བ༴ སྒྲོལ་ཆེན་བསམ་རྡོར་ཐུགས་སྲས་སངས་རིན་ཞབས། །འགོས་ལོ་གཞོན་དཔལ་བསོད་ནམས་རྒྱ་མཚོའི་སྡེ། །སེ་སྟོན་རིན་རྒྱན་རྒྱ་ཧོར་རྡོ་རྗེ་རྩལ། །གསོལ་བ༴ པཎ་ཆེན་པདྨ་དབང་རྒྱལ་བདུད་འཇོམས་རྗེ། །ཚེ་རིང་དབང་པོ་ངག་དབང་ཕུན་ཚོགས་མཚན། །བརྒྱུད་སྲོལ་ཀུན་འདུས་རིག་འཛིན་གཏེར་བདག་གླིང་། །གསོལ་བ༴ ལོ་ཆེན་ཆོས་དཔལ་རྒྱལ་སྲས་རིན་རྣམ་ཞབས། །པདྨ་བསྟན་འཛིན་ཕྲིན་ལས་རྣམ་པར་རྒྱལ། །ཕྲིན་ལས་ཆོས་སྒྲོན་སངས་རྒྱས་ཀུན་དགའི་དཔལ། །གསོལ་བ༴ བསྟན་འཛིན་ནོར་བུ་ཕན་བདེའི་འོད་ཟེར་འབར། །ཁྱབ་བདག་དྲིན་ཆེན་རྩ་བརྒྱུད་བླ་མ་དང་། །རབ་འབྱམས་ཞི་ཁྲོ་དཀྱིལ་འཁོར་འཁོར་ལོའི་ལྷར། །གསོལ་བ༴ བརྒྱུད་གསུམ་བླ་མའི་བྱིན་རླབས་སྙིང་ལ་ཞུགས། །ཉམས་ཆག་རྟོག་སྒྲིབ་མུན་པ་དབྱིངས་སུ་དག །སྨིན་གྲོལ་ལམ་བཟང་རང་རིག་ངོ་བོར་འདྲེས། །བདག་གཞན་དོན་གཉིས་འགྲུབ་པར་བྱིན་གྱིས་རློབས། ། ཞེས་རྒྱལ་ཁམས་པ་འགྱུར་མེད་རྡོ་རྗེས་སོ། །དེ་ལྟར་གཏེར་ཆེན་འགྱུར་མེད་རྡོ་རྗེའི་གསུང་ལ་བརྒྱུད་པའི་མཚན་རིམ་གསལ་ཆ་ཅུང་ཟད་དང་བཅས་གཏེར་ཆེན་ནས་བདག་གི་རིགས་བདག་བླ་མའི་བར་ཁ་སྐོང་བ་པོ་ནི་འཇིགས་བྲལ་ཡེ་ཤེས་རྡོ་རྗེའོ།། །།